Ugeavisen.dk - Forside - Lokal - Holstebro Onsdag - En aften om unge og sorg
Du er her: Forside - Holstebro Onsdag - En aften om unge og sorg
Arrangementet om sorg er for unge mellem 16 og 28 år. Pressebillede
En aften om unge og sorg
04. januar 2017 kl. 15:36
Holstebro: 7.000 børn og unge oplever hvert år at miste en forælder eller søskende efter alvorlig sygdom, ulykke eller selvmord. I samarbejde med Holstebro Kommune inviterer Børn, Unge & Sorg alle efterladte unge i Holstebro og omegn mellem 16 og 28 år til en åben caféaften.
Caféaftenen er for alle unge, der har mistet en forælder eller søskende - uanset om tabet og sorgen er ny, eller om tabet ligger flere år tilbage. På caféaftenen kan efterladte unge møde ligesindede, høre andres historier og erfaringer, stille spørgsmål eller bare lytte og finde trøst i ikke at være alene om de mange svære tanker og følelser, der knytter sig til miste en nærtstående tidligt i livet.
Caféaftenen starter med at to unge fra Børn, Unge & Sorg fortæller deres egen historie, hvorefter alle inviteres til at deltage i snakken om de store konsekvenser, det kan have for unge at møde sygdom og død tidligt i livet.
Caféaften foregår på Holstebro Bibliotek onsdag 18. januar kl. 18.30-20.
Læs mere om Børn, Unge & Sorg på www.bornungesorg.dk.